30. 9. 83 De Europæiske Fællesskabers Tidende Nr. L 268/51 KOMMISSIONENS BESLUTNING af 27. juli 1983 om investeringsstøtte, som den britiske regering agter at yde med henblik på forøgelse af produktionskapaciteten for polyesterfilm (Den engelske tekst er den eneste autentiske) (83/487/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i henhold til nævnte artikel at have givet de inter- esserede parter en frist til at fremsætte deres bemærk- ninger, under henvisning til disse bemærkninger, og ud fra følgende betragtninger : Den britiske regering meddelte den 1. februar 1983 Kommissionen, at den havde til hensigt at yde støtte i henhold til artikel 8 i »Industrial Development Act 1982« på 7,2 mio £ til et investeringsprojekt, der vurderedes til 35 mio £, og hvis formål var forøgelse af produktionskapaciteten for polyesterfilm i Dumfries i Skotland ; formålet med den påtænkte investering er at moderni- sere en eksisterende produktionsenhed med en produktionskapacitet på 17000 tons tynd polyester- film og forøge kapaciteten til 26000 tons pr. år; Kommissionen besluttede den 16. marts 1983 at indlede proceduren i EØF-traktatens artikel 93, stk. 2, idet den fandt, at den påtænkte støtte vil kunne ændre samhandelsvilkårene mellem medlemsstaterne på en måde, der strider mod den fælles interesse, og at støtten ikke forekommer nødvendig for at tilskynde den berørte virksomhed til en adfærd, der kan tale for, at Kommissionen anvender en af undtagelsesbestem- melserne med hensyn til statsstøttens principielle uforenelighed med fællesmarkedet ; som led i proceduren fremsendte den britiske regering sine bemærkninger den 3. maj 1983 og den 7. juni 1983 ; i svaret fremhæves det, at støtten er nødvendig, fordi investeringsprojektet ikke vil kunne gennemføres uden støtte, idet den pågældende virksomhed ikke råder over tilstrækkelige midler ; det vil være i Fælless- kabets interesse, at projektet gennemføres, idet det vil styrke den pågældende fællesskabsindustri over for konkurrerende virksomheder i tredjelande; den påtænkte kapacitetsforøgelse vil ikke kunne fordreje konkurrencen med Fællesskabets øvrige producenter af polyesterfilm ; projektet vil kunne betyde at der skabes 95 nye arbejdspladser i Dumfries-området ; myndighederne i to medlemsstater, en erhvervssam- menslutning fra sektoren samt en konkurrerende virk- somhed har meddelt, at de deler Kommissionens syns- punkt med hensyn til de konkurrencefordrejninger, der vil kunne følge af det britiske støtteprojekt ; det britiske støtteprojekt vil kunne påvirke samhan- delen mellem medlemsstaterne og truer med at for- dreje konkurrencen som omhandlet i EØF-traktatens artikel 92, stk. 1, ved at begunstige den pågældende virksomhed og produktionen af polyesterfilm ; i henhold til EØF-traktatens artikel 92, stk. 1, er de støtteforanstaltninger, som svarer til de deri fastsatte kriterier, i princippet uforenelige med fællesmarkedet ; i de i traktatens artikel 92, stk. 3, fastsatte undtagelser fra samme bestemmelse opstilles de mål, der skal . forfølges i Fællesskabets interesse og ikke blot i støtte- modtagerens interesse ; disse undtagelser skal fortolkes snævert i forbindelse med undersøgelsen af såvel støt- teprogrammer med regionalt eller sektoralt sigte som enkelttilfælde, hvor generelle støtteordninger finder anvendelse, og navnlig kan der kun indrømmes undta- gelse, når Kommissionen kan fastslå, at de begunsti- gede virksomheder uden en sådan støtte og ved markedsforholdene alene ikke ville kunne træffe dispositioner, der kan bidrage til virkeliggørelsen af et af de i undtagelserne omhandlede mål; at indrømme undtagelse for støtte, for hvilken der ikke foreligger en sådan modydelse, ville svare til at accep- tere, at samhandelen mellem medlemsstaterne blev påvirket og konkurrencen fordrejet, uden at Fælles- skabet opnåede nogen fordel herved, samtidig med at det ville være en godkendelse af, at visse medlems- stater fik uberettigede fordele ;